Аминистрцәа реилазаара алашара аныхраз асоциалтә нормақәа рхархәара аԥҟара аԥсахит
© Sputnik / Виталий ТимкивВ Адыгее построена первая в регионе солнечная электростанция
© Sputnik / Виталий Тимкив/
Ақәҵара анагӡара ахылаԥшра анапы ианҵоуп АУН "Амшынеиқәафымцамч".
АҞӘА, ԥхынҷкәын 27– Sputnik, Бадраҟ Аҩӡба. Аминистрцәа реилазаара "Аенергетика аусхк аҟны ахархәаратә ԥҟарақәа, анормативқәа, асоциалтә нормақәа, ахәԥсақәа реиҿкаареи рхархәареи ишьақәырӷәӷәоу рыԥҟарақәа рзы" ақәҵара аԥсахрақәа аланагалеит.
Уаанӡа ахатәхаҿқәа ртариф 90 копеи кВт•с азы ҳәа ишьақәыргылан, асоциалтә норма аҳәаақәа ирҭагӡаны - 70 копеи ҳәа.
Ирыдыркылаз адокумент инақәыршәаны ахатәхаҿқәа фазактәи аидкыла ахархәарала афымцамч аннырхуа иларҟәу акоеффициент ахархәара арҭоит. Уи 65 копеи кВт•с азы ҳәа ишьақәыргылоуп.
Х-фазак рыла абзазаратә хархәагақәа зхы иазырхәо ахатәхаҿқәа рзы атариф шьақәыргылоуп 85 копеи кВт•с азы ҳәа.
Убри аан арахь иаҵанакӡом аҭаҩгатә аппаратқәа ззықәгылам атәылауаа.
Ахатәхаҿы 20 кВт•с ихы иаирхәозар, ашәарақәа ртариф акатегориа "Акриптавалиута зырҳауа ахархәаҩцәа" рахь иаҵанакуеит.
22 Ԥхынҷкәын 2022, 21:16
Аекономика аминистр Кристина Озган иазгәалҭеит ари ажәадгала зцәырҵыз амаинингқәа русура анԥырк ашьҭахь ауаа урҭ ахархәагақәа ахатәыҩнқәа рахь иахьиаргаз шакәу.
Лара иара убасгьы илҳәеит амаининг зхы иазырхәо ахатәхаҿқәа рхархәара ишазҳаз, аха дара атариф лаҟә рхы ишадырхәо. Ажәадгала аҭагылазаашьа ҭышәннартәалоит.
Аиҳабыра рықәҵара амчра аиуеит 2023 шықәса ажьырныҳәа 1 азы.
Ԥхынгәы 1, 2022 шықәса инаркны афымцалашара ахә ҩынтәны ишьҭыҵит. Атариф ҿыц шьақәдырӷәӷәеит атәыла аиҳабыра. Ахатәхаҿқәа рзы атариф 90 копеи ыҟоуп кВт/с азы, асоциалтә норма ала - 70 копеи. Аиурист хаҿқәеи анаплакҩцәеи рзы иазгәаҭоуп мааҭки 40 копеи кВт/с азы.